Kotleba, Marian, poslanec NR SR (2018-05-25):
Takže, vážený pán podpredseda Národnej rady, kolegyne, kolegovia, milí žiaci, proste všetci, ktorí ste tu ešte dnes v posledný rokovací deň tohto týždňa ostali. Milan Mazurek pred chvíľkou absolútne brilantným spôsobom vysvetlil celú tú situáciu ohľadom pôsobenia a činnosti tzv. mimovládnych organizácií financovaných zo zahraničných zdrojov nielen v Slovenskej republike ale v európskych štátoch, možno všeobecne. A veľmi jasne v jeho vystúpení zaznela aj myšlienka, že ako sa môžu tieto organizácie tak hrdiť názvom mimovládne, ak na druhej strane im nesmrdia žiadne peniaze od akejkoľvek vlády, nieto od vlády vlastného štátu, ale hlavne teda im nesmrdia peniaze od cudzích vlád, od cudzích vlád, za ktoré potom vykonávajú svoju rozvratnú a mnohokrát naozaj veľmi veľmi nemorálnu a protištátnu, doslova protištátnu činnosť. Nehovoriac už o charaktere protinárodnom a protikresťanskom, kde v drvivej väčšine sú to najmä tieto zo zahraničia financované mimovládne organizácie, ale aj jednotlivci, ktorí sú tými hlásnymi trúbami všetkých protikresťanských a protinárodných postojov. Teda sú to tí, ktorí v prvej línii nielenže prinášajú, ale najmä presadzujú, presadzujú tú degradáciu morálnych hodnôt spoločnosti, tú degradáciu tradičných hodnôt, na ktorých dlhé roky, dlhé desaťročia až storočia bola naša spoločnosť, a to nielen slovenská, ale i celá európska, budovaná a úspešne aj vybudovaná. Sú to totiž práve títo ľudia, ktorí tieto tradičné hodnoty, ktoré sú pre nás aj tu v parlamente, ja stále verím, pre drvivú väčšinu poslancov skutočnými hodnotami, pretože som presvedčený, že stále drvivá väčšina poslancov sú normálni ľudia, žiadni LGBT a podobné, podobné veci, ktoré sú dnes novinkou a ktoré sú dnes takým populárnym trendom. Pretože dnes je to veľmi populárne byť L, byť G, byť B, byť T, dvojité W alebo Č, ale väčšina, väčšina poslancov je normálna bez ohľadu na politické tričko. Teraz možno to môžme počítať v globále, ja sa teraz nevyjadrujem zvlášť o strane SaS. A keďže je to tak, že ešte stále, ešte stále aj tu v parlamente prevláda tá, ten zdravý rozum aspoň v týchto základných tradičných hodnotách, ešte stále je tu väčšina poslancov, ktorí vnímajú a chápu, že rodina je muž, žena a deti, že rodina nemôže byť muž a muž ani žena a žena. A že zo ženy sa nemôže stať muž a z muža sa nemôže stať žena, tak ja verím, že tá väčšina poslancov podporí náš návrh zákona, ktorý je veľmi jednoduchý, ktorý prichádza s požiadavkou, aby zo zákona bola povinnosť, aby všetky takéto organizácie, ktoré prijímajú peniaze zo zahraničia, označovali všetky výsledky svojej práce, svoje podradné činnosti upozornením veľmi jednoduchým „Pozor! Zahraničný agent“. Ja si myslím, že všetci tí z vás, všetci tí z nás, ktorí chceme, aby aj naše deti a naši vnuci vyrastali v normálnych rodinách na normálnom Slovensku, ktorí chceme, aby videli normálny príklad pre svoje životy, aby chodili do normálnych škôl, kde ich budú učiť normálni učitelia a normálne učiteľky a nie učiteľka prezliekajúca sa za učiteľa a, naopak, učiteľ, ktorý bude chodiť na podpätkoch a v sukni, tak že všetci títo normálni poslanci za takúto absolútne racionálnu vec zahlasujú. Vidíme sami a vidíme to všetci, vidíme sami a vidíme to všetci, kde degradácia, ktorej sa národy nepostavili na odpor, kde takáto degradácia smeruje. Pozrime sa na to do západnej Európy, slušným rodinám slušným rodinám práve organizácie podobného zamerania financované mnohokrát zo zahraničia aj z Ameriky berú detí a dávajú ich na výchovu do rodín, kde otec sa volá Jožo a mama sa volá Peter. Bolo by to smiešne, keby to nebolo naozaj vážne, ja vás úplne chápem. Je to ale hrozné. Ešte horšie alebo podobne zle je, ak mama sa volá Lenka a otec sa volá Petra. Aké chceme, aby potom z takýchto rodín tie deti vyrástli? A všetci vnútorne cítime bez ohľadu na politické tričko, či je to SMER, či je to aj MOST – HÍD, či je to SNS-ka, samozrejme, my, možno aj v OĽANO, už pomenej v tej SaS-ke, že to nie je asi správne, že to nie je ani správne a že je potrebné, aby sme s tým niečo spravili. Pretože keď začnú byť tieto morálne degradácie považované za normálne a k tomu sa pridá ten obrovský trend, ktorý je typický pre západnú Európu, že kostoly začnú byť nahradzované synagógami a mešitami, tak potom zistíme, že už nie sme doma, že už nie sme doma vo vlastnom štáte, že nie sme doma vo vlastnej zemi, že sme jednoducho, začíname sa stávať hosťami a cudzincami. A, žiaľ, a to je na tom veľmi smutné, možno najsmutnejšie, práve na propagáciu týchto zvrátenosti, úchylností a všetkých tých trendov, ktorých cieľ je jednoznačný, zničiť kresťanský a národný charakter európskych štátov, vo veľkej miere sú vytvorené a aktivované tieto mimovládne organizácie financované v prevažnej miere zo zahraničia. Počuli sme to aj z úst bývalého premiéra Fica, keď išlo do tuhého, jasne povedal, že tie mimovládne organizácie sú v mnohých prípadoch skutočne škodnou. A my teraz očakávame, že strana SMER prejde od vyhlásení ku skutkom, že v strane SMER sú tiež mnohí konzervatívne zmýšľajúci poslanci, ktorí stále chcú, aby Slovensko bolo slovenským, aby Slovensko bolo kresťanským a ktorí spravia všetko, čo je v ich silách pre to, aby naozaj sme to Slovensko pre tie naše deti a našich vnukov ubránili a ochránili. Pretože ak stratíme identitu, ak stratíme identitu aj vďake tejto podvratnej činnosti mimovládok, voči ktorej sa nepostavíme, hoci o nej vieme, hoci o nej, kolegovia zo SMER-u, viete jaj sami, potom to budeme veľmi horko ľutovať a potom sa budeme s veľkou hanbou pozerať do očí našich detí a našich vnukov, keď sa nás budú pýtať, že: ´Mama, oco, a vy ste prečo nič neurobili v časoch, keď ste mohli zabrániť tomuto všetkému zlu? Prečo sa dnes musím vo svojej triede v svojej škole pozerať na učiteľa, ktorý príde na podpätkoch a v ženskej sukni? Prečo musím počúvať, že je to niečo normálne?" A tí, ktorí sa proti tomuto nepostavia, nebudú vedieť dať úprimnú odpoveď. Ja som mal ešte na záver toho môjho vystúpenia pripravený zoznam slovenských mimovládnych organizácií, ktoré, mnohé financované zo zahraničia alebo financované prostredníctvom iných organizácií financovaných zo zahraničia, sa vyjadrili proti ochrane životov nenarodených detí. Na tom tiež veľmi pekne vidno, kto je kto, kto aké ciele a aké hodnoty presadzuje a kto má aké úmysly s naším národom, so Slovenskom a s budúcnosťou, s budúcnosťou pre tie naše deti a našich vnukov. Ja preto na záver tohto môjho prejavu využijem tých pár sekúnd, aby som apeloval aj na tých poslancov vládnej koalície, ktorí tu dnes už nie sú, aby skutočne využili ten čas, tie dva dni alebo tri dni, ktoré budú do hlasovania o tomto zákone, porozmýšľali, či možno nejaká stranícka disciplína je viac ako zodpovednosť voči našim potomkom, či stranícka disciplína je viac ako zodpovednosť voči budúcim generáciám, pretože ak my tieto procesy nezastavíme, a dnes je naozaj výnimočná chvíľa, tak, žiaľ, už ich nebudeme nikdy vedieť vrátiť naspäť. Ďakujem pekne.